Deshi Ngxanga, sekretaris van die ANC in die Noord-Kaap, sê die provinsiale en streekleiers het Maandag lank met ontevrede gemeenskapsleiers oor hul griewe beraadslaag om ’n vreedsame oplossing vir die onrus te probeer vind.
“Hulle kan nie die gemeenskap in bedwang bring as hulle met ’n interdik verbied word om dit te doen nie.
Hy sê ’n taakspan is uit amptenare van die munisipaliteit en die departement van samewerkende regering, ANC-leiers en gemeenskaps­lede saamgestel om oplossings vir die besware van die ontevredenes te vind.
Hy het namens die ANC om verskoning gevra vir die geweld en betreur dit dat munisipale en private eiendom beskadig is. Die plundery het ook mees­tal die arm mense benadeel, meen hy.